als_Latn dik_Latn sag_Latn
Nata e zgjedhjeve dje ishte triumfale për Republikanët dhe mizore për Demokratët, mirëpo miqtë e shqiptarëve në të dy partitë kanë pasur rezultate të mira.
Ikën Levin vjen Peters
Fitorja më e rëndësishme ishte pa dyshim ajo në Michigan, ku kongresisti Gary Peters (në foton lart) u zgjodh senator i Shteteve të Bashkuara.
Kjo ishte një zgjedhje e rëndësishme sepse në pension po dilte Carl Levin, një mbështetës tradicional i çështjeve shqiptare në Washington dhe në shtetin e tij. Ishte e rëndësishme që të kishim aty përsëri një njeri që e njohim dhe nuk mund të kishte më mirë sesa një kongresist nga zona ku jetojnë më së shumti shqiptarë.
Kjo është një fitore për të gjithë shqiptarët, po sidomos për çështjen e shqiptarëve në Malin e Zi, për të cilin Gary Peters ka folur edhe kur Washington-i heshtur.
Ishte me ne në 1999, e meriton fitoren
Ngjarja më e ndjekur në garat e senatit amerikan ka qenë në fakt beteja e kreut të Republikanëve, Mitch McConnell.
Veterani i politikës amerikane u sulmua këtë vit nga të gjitha krahët. E majta e quante destruktiv se mbron republikanët ekstremë, e djathta e quante tradhëtar që bashkëpunon me Presidentin Obama.
Para disa muajsh fitoi një betejë të vështirë kundër një rivali republikan të Partive të Çajit që gëzonte financime nga anë të ndryshme të Amerikës. Mbrëmë, fitoi bindshëm kundër rivales demokrate Allison Grimes. Ajo e talli gjatë fushatës për mënyrën se si Mitch kishte dalë në fotografi duke mbajtur pushkën në dorë, në një shtet ku e drejta për të mbajtur armë është e rëndësishme.
Në një reklamë shumë të përfolur televizive, Grimes dëshmoi aftësitë e saj përtëgjuajtur me pushkë dhe u distancua nga Presidenti Obama. Në fund, Mitch McConnell fitoi me 10% differencë.
Ka shumë pak shqiptarë në Kentucky dhe komuniteti nuk pati asnjë rol në këtë fitore, por Mitch e meriton duartrokitjen tonë. Njeriu që tani do të bëhet kryetar i shumicës në Senatin Amerikan, ka dëshmuar veten në vitin vendimtar 1999.
Në votimin për të autorizuar ndërhyrjen ushtarake të NATO-s në Kosovë, ai ishte një ngaata Republikanë që u ndanë nga partia e tyre dhe votuan në favor të çlirimit të Kosovës.
Për më tepër, në bashkëpunim me ish-senatorin demokrat Joe Lieberman, McConnell kërkoi një fond 25 milionë dollarësh për të armatosur Ushtrinë Çlirimtare të Kosovës.
Sot, 25 vjet më vonë, ai mbetet ujku i vjetër i politikës amerikane. Nryshe nga përçarja e madhe e ditëve tona, ai vjen nga një kohë kur të dy krahët e politikës bashkëpunonin për temat e mëdha,një kohë e cila shpresojmë se do të kthehet përsëri.
Engel përgjithmonë
Nuk kishte kundërshtarë këtë vit, por shqiptaro-amerikanët u mblodhën përsëri për të mbështetur kongresistin e tyre më të vjetër, themeluesin e Kaukusit për Çështjet Shqiptare në Kongres.
Në një ditë të rëndë për Demokratët, që pati edhe viktima si Tom Bishop në New York etj. Engel ishte një oaz sigurie dhe garancie. Ai është tashmë një nga dy figurat më tërëndësishme të Komitetit për Marrëdhënietë Jashtme në Dhomën e Përfaqësuesve. Është një gjë e rrallë, të kesh një mik kaq të fuqishëm në Kongres.
Michael Grimm – Staten Island nuk pyet për akuza federale
Ashtu siç pritej, kongresisti Michael Grimm, nga Staten Island, që u mbështet shumë nga shqiptarët, u rizgjodh me lehtësi.
Fitorja e tij e lehtë ishte një befasimë vete gjithësesi, sepse kongresisti republikan është paditur nga FBI me rreth 20 akuza, kryesisht për evazion taksash. Në SHBA je i pafajshëm derisa të dënon gjykata, po sa kohë që nuk ka vendim, shumë politikanë tërhiqen nga skena, ose publiku nuk voton për ta, pa u sqaruar situata legale.
Staten Island vendosi dje se ka besim që djali i ishullit republikan në këtë qytet demokratësh meriton besimin që është i pafajshëm.
Të shohim sesi do të procedohet në gjyqin kundër një kongresisti në detyrë. Ka ndodhur më parë me rezultate të ndryshme.
Carolyn Maloney, një fitore e lehtë
Kongresistja që mbulon edhe zonën e Astorias dhe që është në Kongres për pothuajse dy dekadash, pati një fitore të ujshme me gati 80% të votave, që ishte në kontrast me çfarë ndodhi në përgjithësime partinë e saj.
Pak ditë më parë, një intervistë me të u botua në gazetën “Illyria”, ku ajo foli për lidhjet me shqiptarët dhe praninë e tyre në zonën dhe në stafin e saj.
Kongresistja nga jugu i Bronx-it ka lujatur rol në ndryshimin e disa ligjeve në New York përpara se të zhvendosej me detyrë në Washington DC.
Si ajo fitoi edhe Nydia Velazquez që në 2012 mbajti anën e asambleistit shqiptar Mark Gjonaj kundër rivales së tij hispanike Naomi Rivera.
Jim Himes, një pjesë e vitit 2008, që mbetet ende në këmbë
Jim Himes që përfaqëson në Kongres zonën me shqiptarë në rritje, nga Stamford, Greenëich, Bridgeport etj arriti të mbajë vendin e tij në Dhomën e Përfaqësuesve.
Ai është pjesë e brezit të Demokratëve që përmbysën Republikanët në dallgën e madhe politike të vitit 2008. Ajo dallgë, mbrëmë, u shuajt tërësisht dhe Himes është nga të paktët që e mbajti zonën e tij me ngjyrë blu.
Kongresisti Himes u bë menjëherë një anëtar i kaukusit shqiptar në Kongres dhe ishte një nga përfituesit e takimit të madh për mbledhjen e fondeve të organizuar në 20 gusht në shtëpinë e tij nga bankieri shqiptaro-amerikan Richard Lukaj.
Është mirë që një tjetër mik i shqiptarëve do të mbetet përsëri në Kongres.
Guvernatori Dan Malloy në minutën e fundit
Asgjë nuk ishte më fruestruese dje se sa gara në Connecticut, me probleme në sistemin e numërimit që prishi atmosferën e pritjes. Rezultatet dolën shumë kohë pas shteteve të tjera. Ato për poste më të ulëta ende nuk kanë dalë.
Një arsye është edhe diferenca e ngushtë mes humbësit dhe fituesit. Ndoshta diku mund të ketë rinumërim.
Shumë shqiptaro-amerikanë mbështetën financiarisht dhe me vota guvernatorin në fuqi, Dan Malloy, por deri në minutën e fundit, ai ishte një grusht votash mbrapa e pastaj fitoime një diferencë shumë të vogël ndaj Republikanit Tom Foley.
Ekonomia e shtetit ka vuajtur në këto katër vjet, por edhe është ringritur nëse dëgjon demokratët. Në fakt, Malloy nuk është as fajtor dhe as ka meritën për uljen dhe ngritjen e disa parametrave ekonomikë, po në ditën e zgjedhjeve është guvernatori që shpërblehet ose ndëshkohet.
Një fitore kaq e ngushtë duhet marrë me modesti nga Malloy. Katër vitetë rëndësishme po fillojnë për këtë shtet.
Guvernatorë që bien, ngrihen dhe mbeten në këmbë
Shpartallimi i demokratëve nuk kurseu as guvernatorët e shteteve ku jetojnë me shumicë shqiptarët. Ndonëse nuk ka ndonjë lidhje të jashtëzakonshme të komunitetit meta, puna e tyre ndikon në jetën e përditshme të njerëzve.
Andrew Cuomo fitoi lehtësisht në New York, por kritikët e kanë akuzuar se nuk bëri mjaft që t’ua merrte legjislativin e shtetit nga dora republikanëve.
Në Massachusetts, një shtet blu, Republikanët shokuan Amerikën duke fituar postin e demokratit.
Martha Coakley humbi për Demokratët. Ajo humbi edhe garën për Senat pak vjet mëparë. Në fakt, humori i ditës aty, është që “Martha Coakley do të humbiste edhe në Konkursin se Kush i Ngjan më Shumë Martha Coakley-t”.
Në Pennsylvania, ndodhi e kundërta, guvernatori republikan Tom Corbett u rrëzua nga demokrati Tom Wolf. Corbett ështëi pari guvernator në 40 vjet që nuk rizgjidhet në këtë shtet.
Në Illinois, shteti që prodhoi presidentin Barack Obama, e ku banojnë shumë shqiptarë, sidomos nga Shqipëria e trojet shqiptare në Maqedoni, ka fituar një guvernator republikan, duke shënuar një nga çuditë e ditës së djeshme.
Mark Gjonaj por jo edhe Karl D. Shehu
Në rangun e pushteteve legjislative lokale Mark Gjonaj asambleisti i parë në New York u rizgjodh lehtësisht. Ai ishte kaq i suksesshëm në mandatin e tij të parë, saqë askush nuk kandidoi kundër tij këtë vit.
Distrikti 80 është i përzjerë por shumica e popullsisë është hispanike që dëshmon se Gjonaj është një kandidat i të gjithëve, jo thjesht një shqiptar që gëzon mbështetjen shqiptare. Politikanë të tillë i shërbejnë më shumë komunitetit sesa ata njëdimensionalë.
Ka humbur në provën e tij të parë zgjedhore, shqiptaro-amerikani Karl D Shehu, që synonte ta bënte me anëtar shqiptar Senatin e Shtetit në Connecticut. Mirëpo, ai kandidonte përballë një prej politikaneve më tëfuqishme të shtetit. Ndonëse Demokrate ajo kishte lidhje tëforta edhe në Partinë Republikane përshkak të manovrave politike në Senat ku ndodhetqë prej vitit 2001.
Shehu kishte premtuar se shqiptarët që janë të shumtë në zonën e tij do të merrnin disa poste lokale. Shqiptarët ijojnë të mungojnë nëpër borde e komisione të pushtetit lokal, megjithë fuqizimit në shumë shtete të Amerikës.
Në tërësi, megjithë zbrapsjet e pashmangshme të politikës, 4 nëntori 2014, ishte një ditë e mirë për shqiptaro-amerikanët.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn